***Američki prijatelj*** (njemački *Der Amerikanische Freund*) zapadnonjemačka je krimi-drama iz 1977. koju je režirao Wim Wenders. Glavne uloge tumače Bruno Ganz kao Jonathan Zimmermann, smrtno bolestan čovjek koji pristaje postati ubojica u zamjenu za novac koji mu nudi kriminalac Tom Ripley kojeg glumi Dennis Hopper. Iako se radnja uglavnom labavo zasniva na romanu *Ripley's Game* iz 1974. koristi i elemente romana *Ripley Under Ground*, također od autorice Patricije Highsmith. Izvorni roman je drugi put adaptiran istoimenim filmom iz 2002.

Radnja
------

Tom Ripley je bogati američki kriminalac koji živi u Hamburgu. Upoznaje Jonathana Zimmermana, čovjeka koji se bavi uokviravanjem slika i koji boluje od smrtonosne bolesti. Pošto Tom duguje francuskom kriminalcu Raoulu Minotu veliku uslugu, mora za njega obaviti ubojstvo, pa odluči najbolje prebaciti teret tog teškog posla na Jonathana. Minota posluša Toma, pozove Jonathana u Francusku i tamo mu izmijeni krvni nalaz kako bi se činilo da je ovaj u još gorem stanju nego što je mislio. Jonathan je uznemiren lažnim nalazom te, smatrajući da će ionako ubrzo umrijeti, prihvaća Minotovu ponudu ubojstva jedne osobe u zamjenu za veliku svotu novca koji će pripasti njegovoj ženi Marianne i sinu. Jonathan ponovno nailazi na Toma te se njih dvoje zbliže jer ovaj ne zna da je i Tom uključen u plan.

Jonathan izvršava ubojstvo nekog čovjeka u podzemnoj željeznici, ali je uznemiren kada mu Minot naredi da ubije još jednu osobu, suparničkog gangstera koji će putovati u vlaku. Jonathan se dvoumi, ali je prisiljen pristati i na taj kompromis ako želi cjelokupnu svotu. Ipak, u vlaku se pojavi i Tom te ubija metu osobno, zajedno sa čuvarom. Kasnije, Tom sretne Jonathana te mu prizna da je on ubio gangstera, ali i da ga je uvalio u cijelu priču. Kada ga Jonathan upita želi li novac za tu uslugu, Tom mu odgovori da jedino želi biti njegov prijatelj. Natrag u Hamburgu, Jonathan počinje dobivati tajnovite pozive telefonom, te pretpostavlja da ga mafija želi smaknuti. Tom uskoči u pomoć te zajedno s njim ubiju atentatore. Tom prevozi leševe gangstera u kolima, a Marianne i Jonathan ga slijede u autu. Tom zapali kola kraj plaže, dok ga Jonathan i Marianne napuštaju i bježe u autu. Prilikom vožnje, Jonathan umire, dok Tom ostaje sam na plaži.

Glavne uloge
------------

| Glumac | Uloga |
| --- | --- |
| Dennis Hopper | Tom Ripley |
| Bruno Ganz | Jonathan Zimmermann |
| Lisa Kreuzer | Marianne Zimmermann |
| Gérard Blain | Raoul Minot |
| Nicholas Ray | Derwatt |
| Samuel Fuller | The American Mobster |
| David Blue | Allan Winter |

Recenzije
---------

Roger Ebert je filmu dao tri od četiri zvijezdice: 

"Ima nešto veselo perverzno u snimanju trilera i onda izbacivanju dijelova koji bi pomogli u davanju smisla, ali Wim Wenders ima određen uspjeh sa tom metodom u *Američkom prijatelju*. Izaziva nas da priznamo da gledamo (i čitamo) trilere jednako zbog ugođaja kao i zbog radnje. A ovdje nam daje toliko ugođaja da gotovo plivamo u njemu."
Kim Newman je također dao tri od četiri zvijezdice: 

"Šuljanje po metrou i atentat u vlaku su savršeni elementi Hitchcocka, a završnica - koja uključuje crveni Volkswagen i iznenadan, ali očekivan i neizbježan prekid prijateljstva - ostaje snažna. Ali film dobiva snagu i od tihih trenutaka, često dajući ekran samo dvojici glavnih likova...Odbijajući objasniti Ripleyja, ovo je došlo bliže Highsmithinom liku nego bilo koja druga filmska verzija."
Emanuel Levy je filmu dao peticu:

"Ugođajan i intrigantan, ovo je jedan od najpristupačnijih Wendersovih filmova, učinkovit kao Hitchcockov triler (*Stranci u vozu*), egzistencijalna karakterna studija, i alegorija o korumpiranom ali neopozivom utjecaju američke pop kulture na Njemačku."

Izvori
------

1. ↑  Roger Ebert (1. siječnja 1978). „*The American Friend*". rogerebert.com.
2. ↑  Kim Newman. „*The American Friend*". Empire.
3. ↑  Emanuel Levy (5. studenog 2006). „*American Friend, The*". emanuellevy.com/.

Vanjske poveznice
-----------------

* *Američki prijatelj* na sajtu IMDb
* Usporedba filmova *Američki prijatelj* i *Ripleyjeva igra* Arhivirano 2010-05-13 na Wayback Machine-u
* *Američki prijatelj* na Rotten Tomatoes

| * p
* r
* u
Wim Wenders |
| --- |
| kao režiser | 
* *Summer in the City* (1970)
* *The Goalkeeper's Fear of the Penalty* (1972)
* *The Scarlet Letter* (1973)
* *Alice in the Cities* (1974)
* *The Wrong Move* (1975)
* *Kings of the Road* (1976)
* *The American Friend* (1977)
* *Lightning Over Water* (1980)
* *Room 666* (1982)
* *Hammett* (1982)
* *The State of Things* (1982)
* *Paris, Texas* (1984)
* *Tokyo-Ga* (1985)
* *Wings of Desire* (1987)
* *Notebook on Cities and Clothes* (1989)
* *Until the End of the World* (1991)
* *Faraway, So Close!* (1993)
* *Lisbon Story* (1994)
* *Beyond the Clouds* (1995)
* *A Trick of Light* (1995)
* *The End of Violence* (1997)
* *Buena Vista Social Club* (1999)
* *The Million Dollar Hotel* (2000)
* "Twelve Miles to Trona" in *Ten Minutes Older* (2002)
* *The Soul of a Man* (2003)
* *Land of Plenty* (2004)
* *Don't Come Knocking* (2005)
* *Palermo Shooting* (2008)
* "Person to Person" in *8* (2008)
* *Pina* (2011)
* *The Salt of the Earth* (2014)
* *Every Thing Will Be Fine* (2015)
* *The Beautiful Days of Aranjuez* (2016)

 |
| kao izvršni producent | 
* *National Bird* (2016)

 |

|  |  |
| --- | --- |
| Normativna kontrola Uredi na Wikidati | 
* NKC: unn2009514670

 |